Publication: Magyar Közlöny
Issue: MK-2003-17 (Year: 2003, Number: 17)
Era: 1990-2004
Section: a 16/2003. (II. 19.) Korm. rendelethez
Paragraph Index: 107

5. Az ismeretek ellenõrzési rendszere Az ismeretek ellenõrzési rendszere a tantervben elõírt — részben egymásra épülõ, részben egymástól független — gyakorlati jegyek megszerzésébõl, vizsgákból (szigorlat, kollokvium), szakmai gyakorlat elvégzésébõl, a szakdolgozat elkészítésébõl, valamint a záróvizsga letételébõl tevõdik össze. 5.1. A kötelezõ szigorlati tárgyak A kötelezõ szigorlatok száma: 4 — anatómia, élettan, kórélettan, sejt- és molekuláris biológia tárgykörökbõl, — fizika, a képalkotás eszközei, radiológiai képalkotás, hagyományos radiológia tárgykörökbõl, — computer tomográfia, mágneses rezonancia, ultrahang képalkotás tárgykörökbõl, — angiográfia, intervencionális radiológia, gyógyszertani ismeretek és kontrasztanyagok, klinikai ismeretek. Egy szigorlat a külön jogszabályban meghatározottak szerint minimum 12 kreditpont értékû ismeretanyag számonkérését jelenti. A szigorlatok teljesítése kritériumfeltételt jelent. 5.2. Szakdolgozat A szakdolgozat témaköre a képalkotó diagnosztika, intervencionális radiológia és sugárterápia szakterületéhez kapcsolódó valamely konkrét problémakör önálló tudományos igényû feldolgozása és értékelése. A szakdolgozat tárgya lehet irodalomkutatás, saját felmérés, illetve önálló kutatás, mely bizonyítja a hallgató alapos tárgyi ismereteinek alkalmazását az adott szakterületen. A szakdolgozat kreditértéke: 20 kreditpont. 5.3. A záróvizsga 5.3.1. A záróvizsgára bocsátás feltételei: — a tantervben elõírt valamennyi tanulmányi és vizsgakövetelmény teljesítése, — alapfokú „C” típusú vagy középfokú „A” vagy „B” típusú államilag elismert vagy azzal egyenértékû nyelvvizsga letétele az Európai Unió tagállamainak hivatalos nyelvébõl vagy orosz nyelvbõl, — a szakdolgozat elkészítése és elfogadása. 2003/17. szám 5.3.2. A záróvizsga részei: — szakdolgozat megvédése, — komplex írásbeli teszt-vizsga a képalkotó diagnosztika és intervenciós radiológia tárgykörébõl, — komplex szóbeli vizsga a képalkotó diagnosztika és intervenciós radiológia tárgykörébõl, — gyakorlati vizsga a képalkotó diagnosztika és intervenciós radiológia gyakorlati feladataiból. 5.3.3. A záróvizsga eredménye A záróvizsga eredménye a négy záróvizsgarész érdemjegyeinek egyszerû számtani átlaga. A Kormány 17/2003. (II. 19.) Korm. rendelete

Source: https://magyarkozlony.hu/hivatalos-lapok/d304a1efff73d926770f7dd8925f4778f39024a7/dokumentumok/bf9b301dbef96a24b72134aab41fe051bc163017/letoltes